

**VABILO ŠTUDENTOM**

ZA SODELOVANJE PRI IZVJANJU PROJEKTA

**Vzpostavitev podpornega e-okolja deležnikov za celovito ureditev delovnega in bivalnega okolja v času Covid-19**

**na podlagi javnega razpisa**

**»Projektno delo za pridobitev praktičnih izkušenj in znanj študentov v delovnem okolju 2022/2023«**

**PDŠ UM 2022/2023**

*v okviru*

*Operativnega programa za izvajanje Evropske kohezijske politike v obdobju 2014 – 2020*

Spoštovani študenti\_ke,

Univerza v Mariboru, Fakulteta za organizacijske vede v sodelovanju s partnerjem iz gospodarstva APARATI, prodaja pohištva po meri in bele tehnike d.o.o., razpisuje v okviru programa »Projektno delo za pridobitev praktičnih izkušenj in znanj študentov v delovnem okolju 2022/2023« plačano raziskovalno delo, in sicer za študente\_ke (10) naslednjih fakultet in študijskih programov:

|  |  |  |  |
| --- | --- | --- | --- |
| Visokošolski zavod, na katerem je študent vpisan | Naziv študijskega programa, na katerega je vpisan študent | Bolonjska stopnja študija | Število študentov |
| Univerza v Mariboru, Fakulteta za organizacijske vede | Organizacija in management kadrovskih in izobraževalnih sistemov | 3 (DOC) | 1 |
| Univerza v Mariboru, Fakulteta za organizacijske vede | Organizacija in management kadrovskih in izobraževalnih sistemov | 2 (MAG) | 2 |
| Univerza v Mariboru, Fakulteta za organizacijske vede | Organizacija in management informacijskih sistemov | 2 (MAG) | 1 |
| Univerza v Mariboru, Fakulteta za organizacijske vede | Organizacija in management informacijskih sistemov | 1 (UN) | 1 |
| Univerza v Mariboru, Fakulteta za organizacijske vede | Inženiring poslovnih sistemov | 1 (VS) | 1 |
| Univerza v Mariboru, Fakulteta za organizacijske vede | Inženiring poslovnih sistemov | 1 (UN) | 1 |
| Fakulteta za dizajn | Dizajn | 1 (VS) | 1 |
| Pravna fakulteta Univerze v Ljubljani | Pravo | 1 (UN) | 1 |
| Medicinska fakulteta Univerze v Ljubljani | Medicina | 2 | 1 |

**Sodelujoči študenti morajo** biti v času izvajanja projekta vpisani na enega od zgoraj navedenih študijskih programov ter ne smejo biti: v delovnem razmerju ali biti prijavljeni na Zavodu RS za zaposlovanje (ZRSZ) kot brezposelne osebe. Delo se opravlja na podlagi izdane študentske napotnice. Posamezen študent lahko sodeluje zgolj v enem projektu v okviru omenjenega razpisa.

Pred prijavo na razpis se študent seznani z vsebino javnega razpisa objavljenim na spletnih straneh Ministrstva za izobraževanje, znanost in šport (<https://www.gov.si/zbirke/javne-objave/projektno-delo-za-pridobitev-prakticnih-izkusenj-in-znanj-studentov-v-delovnem-okolju-20222023/>)

Prednost pri izbiri bodo imeli (**KRITERIJI ZA IZBOR**) študenti po naslednjih kriterijih:

• dosedanje delo in izkušnje s področij projekta: 25%;

• dosedanje raziskovalno ali projektno delo: 25%;

• razgovor z vodjo projekta: 50%.

Trajanje projekta in vključenosti študenta: 1. 2. 2023 do 30. 6. 2023 (5 mesecev).

**Kratka vsebina projekta:**

*Projekt se osredotoča na digitalno poslovno transformacijo, katere cilj je zmanjšanje ogljičnega odtisa z ukinitvijo nepotrebnega transporta in papirnega poslovanja. Omogoča bodisi zmanjšanje fizičnih stikov bodisi ukinja potrebo po njih, glede na želje in zmožnosti vključenih deležnikov.*

*Namen projekta je vzpostavitev podpornega e-okolja deležnikov za celovito ureditev delovnega in bivalnega okolja v času Covid-19. K vzpostavitvi je potrebno pristopiti celostno, saj je medsebojno sodelovanje med vključenimi deležniki izjemnega pomena. Pri projektu se želimo posvetiti potrebam podjetja tako, da prisluhnemo njihovim potrebam in jim vzpostavimo e-okolje, ki jim bo takšno podporo zagotavljalo. Vzpostavljeno e-okolje bo vsebovalo: mehanizem za pridobivanje ažurnih informacij o delovanju podjetja; mehanizem za krajša usposabljanja kot komponente vseživljenjskega učenja; participacije zaposlenih v obliki predlogov, mnenj in pogledov, ki bi omogočala demokratično vodenje s podporo informacijskih tehnologij; mehanizem skupnosti za krepitev sodelovanja v podjetju; mehanizem za aktivno vključevanje zaposlenih v kolektiv podjetja; mehanizem za vključevanje deležnikov v načrtovanje ureditve delovnega ali bivalnega okolja; mehanizem za vključevanje deležnikov v času ureditve delovnega ali bivalnega okolja; mehanizem za vključevanje deležnikov v času poprodajnih storitev ureditve delovnega ali bivalnega okolja.*

*Partner Aparati d.o.o. je podjetje z dolgoletnimi izkušnjami na ureditve delovnega in bivalnega okolja in ima za izvedbo tovrstnega sodelovanja odlična izhodišča. Primera dveh uspešnih sodelovanj imajo navedena tudi na spletni strani https://www.ga-kuhinje.si/soseska-lagom/ in https://www.ga-kuhinje.si/arthur/*

*V okviru projekta bomo: pripravili gradivo v obliki monografije; skupaj s podjetjem Aparati d.o.o. bomo pripravili promocijski dogodek v podjetju; pripravili bomo promocijski dogodek na fakulteti; pripravljeno bo podporno e-okolje za podjetje; objavljali bomo na socialnih omrežjih; načrtujemo tudi predstavitev na nacionalni ali mednarodni konferenci. Promocijske aktivnosti bodo izvedene v sodelovanju s podjetjem Aparati d.o.o.*

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. Izbranim študentom lahko takšna praksa pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **7,40 EUR bruto/uro, predvideno 116[[1]](#footnote-1) ur skozi celotno trajanje projekta.** Študent mora pred začetkom dela zagotoviti, da si pri pooblaščeni organizaciji, ki posreduje začasna in občasna dela za dijake in študente (študentski servis), še pred začetkom dela (to je pred 1. 2. 2023) pridobi študentsko napotnico izstavljeno na ime naročnika (Univerza v Mariboru). **Prijava je popolna**, če vsebuje izpolnjene vse podatke iz prijavnice, ki je priložena vabilu, potrdilo o vpisu v študijski program ter podana ustrezna izjava o varstvu odsebnih podatkih s čimer študent tudi potrjuje, da je prejel ustrezno obvestilo po 13. členu Splošne uredbe o varstvu podatkov (GDPR).

**Izpolnjeno prijavnico (na koncu tega dokumenta) z vsemi prilogami pošljite po elektronski pošti z zadevo »PDŠ 2022 – prijava FOV\_A1« na naslov:** **projektna.fov@um.si** **do vključno 24. 1. 2023.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bodo pedagoški mentorji projekta naredili izbor po zgoraj navedenih kriterijih. Prijavljeni študenti bodo o izboru obveščeni najkasneje do 25. 1. 2023.**

**PRIJAVA ZA SODELOVANJE V PROJEKTU**

**PDŠ UM 2022/2023**

|  |  |
| --- | --- |
| **Naziv projekta** | **Vzpostavitev podpornega e-okolja deležnikov za celovito ureditev delovnega in bivalnega okolja v času Covid-19** |
| **Ime in priimek študenta** |  |
| **Domači naslov** |  |
| **EMŠO** |  |
| **Elektronska pošta** |  |
| **Telefon** |  |
| **Visokošolski zavod, na katerem je študent vpisan** |  |
| **Naziv študijskega programa, na katerega je vpisan študent** |  |
| **Letnik** |  |
| **Bolonjska stopnja študija** |  |
| **Vrsta študija: VS/UN/MAG/DOC** |  |
| **Že sodeluje na drugih projektih Sklopa A predmetnega javnega razpisa (ustrezno vnesi DA / NE):** |  |
| **Že sodeluje na drugih projektih Sklopa B predmetnega javnega razpisa (ustrezno vnesi DA / NE):** |  |

1. Obseg ur se lahko spremeni. [↑](#footnote-ref-1)